কিন্তু সেক্টর ফাইভের এই সদ্য-জন্মানো রেস্তোরাঁর মেনুতেও এবার ঠাঁই করে নিল নতুন কিছু পদ। আদতে যেগুলো পাশতুন। বিরিয়ানি, কাবাব, নানের মতো জানা-নামেরই রান্না সব। কিন্তু তৈরি করার কায়দায় রয়েছে ‘জরা হটকে’ মোচড়।
এগজিকিউটিভ শেফ মহম্মদ শাবির বললেন, ‘‘চাপলি কাবাব, শিক কাবাব, গলৌটি কাবাব, এগুলো তো আমরা হামেশাই খেয়ে থাকি। কিন্তু সকলে জানেন না, যে এগুলো আসলে পাশতুন কুইজিন! মোগলাই খাবারের তুলনায় পাশতুন খাবারের ফ্লেভারগুলো আরও বেশি রিচ। আরেকটু অথেনটিক! কারণ, লখনউয়ে যখন এসব রান্না এসে পৌঁছেছে, তখন নবাবদের রুচি-পছন্দ অনুযায়ী ফ্লেভারগুলোকে কমানো বা বাড়ানো হয়েছে।’’ শেফ জানালেন, আদত কাবুলি নানে কামড় দিলে জিভে একটা মিঠে স্বাদ টের পাওয়া উচিত। ওখানকার বিরিয়ানিতে মশলা পড়ে প্রচুর! আর ডেজার্ট নিয়ে খুব একটা পরীক্ষা-নিরীক্ষা হয় না। খাবারগুলো এমনিতেই খুব ‘রিচ’ বলে তার পরে আর মিষ্টি খাওয়ার চল নেই সেভাবে। খাওয়ার পরে বরং দুধ-চা কিংবা দুধ-ছাড়া কড়া কফি খেতেই ভালবাসেন সকলে। এখানে অবশ্য শেষ পাতে ফিরনির বন্দোবস্ত রয়েছে। পকেটসই খরচে পাশতুন খানা খেতে আসবেন নাকি জৈসলমের’এ? 
কোথায়: জৈসলমের, পোডিয়াম লেভেল, গ্লোবসিন ক্রিস্টাল, ইপি অ্যান্ড জিপি ব্লক, সেক্টর ফাইভ, সল্টলেক, কলকাতা: ৭০০০৯১
কখন: দুপুর ১২টা থেকে রাত সাড়ে ১১টা
কত: দু’জনের জন্য ৭০০ টাকা (কর অতিরিক্ত)

ময়দা, বেকিং পাউডার, দুধ, চিনি, নুনের ডো দিয়ে তৈরি হয় কাবুলি নান। তার সঙ্গে মেশে বাদাম এবং কাজুবাদাম।
উপর দিয়ে ছড়িয়ে দেওয়া হয় কুরনো নারকেল। জিভে মিষ্টি অনুভূতি তৈরি হয় সত্যিই!
 


 মাটনের মিহি কিমা দিয়ে বানানো হয় বীরবলি শিক কাবাব। শিকে গেঁথে নেওয়ার পর কাবাবের 
উপরে লাগিয়ে দেওয়া হয় চালের দানা। দেখতে বেশ অন্য রকম হয়।
 

গিলাফি আলু’র বাইরের খোলটা তো আলুরই। পুরেও আলু ম্যাশ 
করে মিশিয়ে নেওয়া হয় খোয়া ক্ষীর এবং বাদামের সঙ্গে।